મેટ્રોમાં મહાનગર મુંબઇમાં રહેતા કેટલાક લોકોની જીંદગીનો ચિતાર આપવાનો પ્રયત્ન કર્યો છે. આજકાલ લોકો પોતાના સપના અને રૂપિયા પાછળ જ ભાગતા રહે છે અને અંતે જીંદગીના આ રેટ રેસમાં ભાગી ભાગીને જ્યારે માણસ થાકી જાય છે અને क्या खोया क्या पाया નો હિસાબ માંડે છે ત્યારે ખબર પડે છે કે મેળવ્યા કરતા ગુમાવ્યું વધારે છે. માણસને જીવવા માટે રૂપિયા નહી (રૂપિયા પણ આમ તો જરૂરી જ છે 🙂 )પરંતુ લાગણી અને હૂફની જરૂર હોય છે. જો આ પ્રેમ અને હૂફ તેને યોગ્ય રીતે ના મળે તો પોતપોતાની અનુકૂળતા પ્રમાણે માણસ આ પ્રેમ અને હૂંફ શોધી લે છે. પછી એ શરાબના નશામાં હોય કે ગર્લફ્રેન્ડની બાહોમાં હોય કે પછી પરણેત્તર સંબંધો દ્રારા. આવા સંજોગોમાં વાંક ક્યા કોનો કેટલો છે એ નક્કી કરવું ખૂબ અઘરું હોય છે. દરેક માણસની પોતાને એક પ્રાઇવેટ જીંદગી હોય છે. દરેક માણસની પોતાની emotional જરૂરિયાત હોય છે. બસ આ થીમ પર જ મેટ્રો મૂવી છે.